เอกสารแนบ 3

รายงานคณะกรรมการตรวจสอบ ประจำปี 2555

คณะกรรมการตรวจสอบของบริษัท ซาบีน่า จำกัด (มหาชน) ซึ่งประกอบด้วยกรรมการอิสระจำนวน
3 ท่าน (นางสาวรวีวัลย์ ภิยโยพนากุล นายยุทธนา อดิพัฒน์และนายสมชัย วนาวิทย
)ได้ปฏิบัติหน้าที่ตามความรับผิดชอบที่ได้รับมอบหมายจากคณะกรรมการบริษัทที่สำคัญ ได้แก่
การสอบทานรายงานทางการเงินและการเปิดเผยข้อมูลในงบการเงิน
การสอบทานการกำกับดูแลกิจการที่ดี การสอบทานระบบการควบคุมภายในและการตรวจสอบภายใน
การสอบทานความขัดแย้งทางผลประโยชน์ระหว่างบุคคลที่เกี่ยวโยงกัน
การสอบทานระบบการประเมินการบริหารความเสี่ยง และการเสนอแต่งตั้งผู้สอบบัญชี ประจำปี
2556 ในปี 2555 มีการประชุมทั้งสิ้น 4 ครั้ง (ในการประชุมครั้งที่ 4
มีวาระหนึ่งที่เป็นการประชุมร่วมกับผู้สอบบัญชีโดยไม่มีฝ่ายจัดการเข้าร่วมประชุมด้วย)
สรุปสาระสำคัญในการปฏิบัติหน้าที่ในปี 2555 ได้ดังนี้

1. การสอบทานงบการเงินรายไตรมาส และงบการเงินประจำปี 2555

  คณะกรรมการตรวจสอบได้สอบทานงบการเงินรายไตรมาส และงบการเงินประจำปี 2555
  ของบริษัทซึ่งได้จัดทำตามมาตรฐานการรายงานทางการเงินของไทย(Thai Financial
  Reporting Standards-TFRS) ซึ่งสอดคล้องกับมาตรฐานการรายงานทางการเงินสากล
  (International Financial Reporting Standards-IFRS)
  รวมทั้งได้ทำตามข้อกำหนดของกฎหมาย มาตรฐานบัญชี มาตรฐานการรายงานทางการเงิน
  ตามประกาศของคณะกรรมการกำกับหลักทรัพย์และตลาดหลักทรัพย์ (ก.ล.ต.)
  และตลาดหลักทรัพย์แห่งประเทศไทย (ตลท.)
  นอกจากนี้คณะกรรมการตรวจสอบได้ประชุมร่วมกับผู้สอบบัญชีโดยไม่มีฝ่ายจัดการเข้าร่วมประชุมด้วยเป็นจำนวน
  1 ครั้ง

  2. การสอบทานการกำกับดูแลกิจการที่ดี

  คณะกรรมการตรวจสอบได้สอบทานและกำกับดูแลให้มีการปฏิบัติตามข้อบังคับของบริษัทฯ
  ข้อกำหนดของคณะกรรมการกำกับหลักทรัพย์ และตลาดหลักทรัพย์(ก.ล.ต.)
  และตลาดหลักทรัพย์แห่งประเทศไทย(ตลท.)
  กฎหมายที่เกี่ยวข้องและหลักการกำกับดูแลกิจการที่ดีอย่างต่อเนื่อง
  โดยมีการเปิดเผยข้อมูลสารสนเทศและรายการที่เกี่ยวโยงกันตามประกาศของ ก.ล.ต.
  และประกาศของ ตลท. อย่างถูกต้อง ครบถ้วน ทันเวลา
  โดยเน้นการบริหารงานที่โปร่งใสและเป็นธรรม

  3. การสอบทานระบบการควบคุมภายในและการตรวจสอบภายใน

  คณะกรรมการตรวจสอบได้สอบทานระบบการควบคุมภายในของบริษัท
  พบว่าระบบการควบคุมภายในยังมีความเหมาะสมและรัดกุมเพียงพอ
  คณะกรรมการตรวจสอบได้ให้ความเห็นชอบแผนงานตรวจสอบภายในประจำปี และ
  ได้มีการสอบทานการปฏิบัติงานว่าได้ทำตามแผนที่วางไว้หรือไม่
  รวมทั้งติดตามว่ามีการแก้ไขปรับปรุงข้อบกพร่องที่ได้ตรวจพบแล้วหรือไม่

4. การสอบทานความขัดแย้งทางผลประโยชน์ระหว่างบุคคลที่เกี่ยวโยงกัน

คณะกรรมการตรวจสอบได้สอบทานรายการเกี่ยวโยงกัน และรายการที่อาจมีความขัดแย้งทาง

ผลประโยชน์กับบริษัทของการทำธุรกรรม หรือข้อตกลงทางการค้ากับกรรมการ ผู้บริหาร
หรือบุคคลที่มีความ

เกี่ยวข้องตามข้อกำหนดของตลาดหลักทรัพย์แห่งประเทศไทยและกฎหมายที่เกี่ยวข้องเป็นประจำทุกไตรมาส

โดยบริษัทได้มีการปฏิบัติตามข้อกำหนดของกฎหมาย ตลาดหลักทรัพย์และหลักการกำกับดูแลกิจการที่ดี

อย่างเคร่งครัด พร้อมทั้งเปิดเผยให้ตลาดหลักทรัพย์แห่งประเทศไทยทราบอย่างถูกต้องและทันเวลา

  5. การสอบทานระบบการประเมินการบริหารความเสี่ยง

  คณะกรรมการตรวจสอบได้สอบทานระบบการประเมินการบริหารความเสี่ยง
  โดยการสอบทานกับคณะ

กรรมการบริหารทุกไตรมาส คณะกรรมการบริหารมีการประเมินความเสี่ยงที่สำคัญๆ โอกาสที่จะเกิด

ผลกระทบต่อการดำเนินธุรกิจของบริษัทและได้มีการวางแผน
เพื่อป้องกันและรับมือกับความเสี่ยงต่างๆที่อาจ

เกิดขึ้น

  6. การเสนอแต่งตั้งผู้สอบบัญชี ประจำปี 2556

คณะกรรมการตรวจสอบได้คัดเลือกและแต่งตั้ง สำนักงาน เอ.เอ็ม.ที แอสโซซิเอท เป็นผู้สอบบัญชี

ของบริษัท โดยการพิจารณาจากผลการปฏิบัติงานในปีที่ผ่านมา ซึ่งมีผลงานที่น่าพอใจ และได้สอบทาน

คุณสมบัติของผู้สอบบัญชีว่าถูกต้องครบถ้วน
คณะกรรมการตรวจสอบได้เห็นชอบให้เสนอคณะกรรมการบริษัท

พิจาณาเพื่อขออนุมัติจากที่ประชุมผู้ถือหุ้น ประจำปี 2556 แต่งตั้งให้ ศาสตราจารย์เกษรี ณรงค์เดช
หรือนาง

ณัฐสรัคร์ สโรชนันท์จีน หรือ นายชัยยุทธ อังศุวิทยาหรือนายสุมิตร ขอไพบูลย์ ผู้สอบบัญชีรับอนุญาต
เลขที่

76, 4563,3885 และ 4885 ตามลำดับ แห่งสำนักงาน เอ.เอ็ม.ที แอสโซซิเอท
เป็นผู้สอบบัญชีของบริษัท ประจำปี

2556

ในนามคณะกรรมการตรวจสอบ

[]

(น.ส.รวีวัลย์ ภิยโยพนากุล)

  ประธานกรรมการตรวจสอบ